ΓΡΑΠΤΗ ΕΡΩΤΗΣΗ E-2509/99

υποβολή: Carmen Fraga Estvez (PPE-DE) προς την Επιτροπή

(22 Δεκεμβρίου 1999)

Θέμα: Πραγματικός αριθμός αλιευτικών πλοίων που αλίευσαν με παρασυρόμενα απλάδια το 1977

Στην από 8ης Οκτωβρίου 1999 κοινή απάντησή της Επιτροπής στις ερωτήσεις P-1537/99 και E-1561/99(1) σχετικά με την τήρηση του Κανονισμού (ΕΚ) 1239/98, η Επιτροπή δίνει τα κατωτέρω στοιχεία σχετικά με τον αριθμό των αλιευτικών πλοίων που αλίευσαν με παρασυρόμενα απλάδια στον Βορειοανατολικό Ατλαντικό το 1997 τελευταίο έτος αναφοράς για τη σταδιακή κατάργηση των εν λόγω διχτύων):

- Γαλλία: 43 αλιευτικά πλοία

- Ιρλανδία: περισότερα από 30 αλιευτικά πλοία

- Μεγάλη Βρετανία: 5 αλιευτικά πλοία.

Εάν αντιπαρέλθουμε την περίπτωση της Ιρλανδίας, όπου, δεδομένου ότι δεν αναφέρεται ακριβής αριθμός, είναι μάλλον απίστευτο να δηλώνεται ότι η εν λόγω χώρα εφαρμόζει το σχέδιο της σταδιακής κατάργησης, η ίδια η Επιτροπή, στην έκθεσή της «σχετικά με την εφαρμογή της κοινοτικής ρύθμισης για τη χρησιμοποίηση παρασυρόμενων απλαδιών στον Βορειοανατολικό Ατλαντικό και τη Μεσόγειο το 1997» (SEC(1998)477) αναφέρει μεταξύ άλλων:

- Γαλλία: άδεια για 68 και 35 όντως λειτουργούντα

- Ιρλανδία: 11

- Μεγάλη Βρετανία: 5.

Εξαιρουμένης της περίπτωσης της Μεγάλης Βρετανίας, μπορεί να εξηγήσει η Επιτροπή την διαφορά των αριθμητικών στοιχείων, πότε πρόκειται να ενημερωθούν τα μητρώα της Επιτροπής, ποιος αριθμός θα επιλεγεί τελικώς και για ποιους λόγους;

(1) ΕΕ C 170 E της 20.6.2000, σελ. 34.

Απάντηση του κ. Fischler εξ ονόματος της Επιτροπής

(20 Ιανουαρίου 2000)

Η Επιτροπή βασίζεται σε πληροφορίες που διαβίβασαν και εξακρίβωσαν τα ενδιαφερόμενα κράτη μέλη όσον αφορά τον αριθμό των σκαφών που χρησιμοποίησαν παρασυρόμενα δίχτυα το 1995, 1996 και 1997. Η Επιτροπή διαπίστωσε σχετικά με το θέμα αυτό διαφορές μεταξύ των αριθμητικών στοιχείων που έχουν κοινοποιήσει προηγουμένως τα ίδια τα κράτη μέλη και των διαπιστώσεων των επιθεωρητών σχετικά με την παρακολούθηση των σκαφών κατά τις εκστρατείες επιθεώρησης και επιτήρησης που πραγματοποιήθηκαν από το 1995.

Πριν από το 1998, η κοινοτική νομοθεσία δεν προέβλεπε τηνποχρέωση να διαβιβάζονται οι κατάλογοι των σκαφών που έχουν χρησιμοποιήσει παρασυρόμενα δίχτυα ούτε τηνποχρέωση να δίδεται άδεια στα σκάφη για να χρησιμοποιούν τα εν λόγω δίχτυα" πράγματι η πρόσβαση στην αλιεία με παρασυρόμενα δίχτυα ήταν ελεύθερη. Αποδεικνύεται ότι ένας ορισμένος αριθμός σκαφών είχε αρχίσει την αλιεία τόνου με καλές προοπτικές αλλά την εγκατέλειψε, μάλιστα μερικές φορές, μετά από λίγα αλιευτικά ταξίδια ενώ τα αριθμητικά στοιχεία που περιλαμβάνονται στις ετήσιες εκθέσεις για την εφαρμογή της κοινοτικής νομοθεσίας σχετικά με τη χρησιμοποίηση των παρασυρόμενων διχτυών στον βορειοανατολικό Ατλαντικό και στην Μεσόγειο αναφέροντο σε γνωστά σκάφη.

Όπως αναφέρεται στην απάντηση στις ερωτήσεις P-1537/99 και E-1561/99(1) του Αξιότιμου Μέλους του Κοινοβουλίου, η Επιτροπήπογραμμίζει ότι οι επιθεωρητές της θα εξακριβώσουν τα στοιχεία που διαβίβασαν τα κράτη μέλη για την περίοδο 1995-1997 στο πλαίσιο των ελέγχων που πραγματοποιούνται βάσει του άρθρου 29 του κανονισμού (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση καθεστώτος ελέγχου που εφαρμόζεται στην κοινή αλιευτική πολιτική(2).

(1) ΕΕ C 170 E της 20.6.2000, σελ. 34.

(2) ΕΕ L 261 της 20.10.1993.